«Հաճախ ենք լսում քննադատություն առ այն, թե Հայաստանի մասով, որպես ՀԱՊԿ անդամի, հանձնառությունները կարծես թե չեն կատարվում: Խոսքը հատկապես վերաբերում է ղարաբաղյան հակամարտությանը: Չպետք է մոռանալ այն հանգամանքը, որ կազմակերպությունում կան երկրներ, որոնք բարեկամական հարաբերություններ ունեն Ադրբեջանի հետ: Սակայն միևնույն ժամանակ չպետք է մոռանալ նաև, որ Հայաստանը, լինելով ռազմական այդ կառույցի անդամ, իր առջև ծառացած կարևորագույն խնդիրների լուծման հստակ ուղի ունի, այն է՝ առնվազն ՀԱՊԿ անդամ երկրները որևէ թշնամական գործողություն Հայաստանի նկատմամբ չեն կարող կատարել»,- շեշտեց նա: